กินยาคุมครั้งแรกควรกินอย่างไรคะ แล้วต้องกินนานติดต่อกันกี่แผงคะถึงจะหยุดกินได้และจนป้องกันการตั้งครรภ์ได้แล้ว
สวัสดีค่ะ การเริ่มทานยาคุมกำเนิดแผงแรก ควรทานภายใน 1-5 วันนับจากวันแรกที่มีประจำเดือนมา ยาคุมกำเนิดจึงจะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99% และเมื่อทานยาคุมต่อเนื่องไปเรื่อยๆ ฤทธิ์ในการป้องกันการตั้งครรภ์ก็จะยังคงมีต่อเนื่องตลอดที่ยังทานยาคุมกำเนิดอยู่ และเมื่อคาดว่าจะไม่มีเพศสัมพันธ์อีก ก็สามารถหยุดทานยาคุมกำเนิดได้ทันที และเมื่อหยุดทานยาแล้ว ฤทธิ์ในการป้องกันการตั้งครรภ์ก็จะหมดลงไปค่ะ